Diari Oficial de la Generalitat Valenciana


Sumari del DOGV 9853, del 21-05-2024 (2024/4542)

ACORD de l'Ajuntament de Sant Joan de Moró, pel qual se sotmet a informació pública la versió inicial de la modificació puntual 1/2024 del Pla general d'ordenació urbana de Sant Joan de Moró.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9853

Data del DOGV
:   21-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/4542


Data del document
:   13-05-2024

Organisme emissor
:   Ajuntament de Sant Joan de Moró

Tipus de document
:   Acord

Descriptors 

:   * pla d'urbanisme
    * administració local

ACORD de l'Ajuntament de Sant Joan de Moró, pel qual se sotmet a informació pública la versió inicial de la modificació puntual 1/2024 del Pla general d'ordenació urbana de Sant Joan de Moró. [2024/4542]  
Per aquest Ajuntament, en sessió celebrada el dia 9 de maig de 2024, s'ha procedit a l'aprovació inicial de la modificació puntual 1/2024 del Pla general d'ordenació urbana de Sant Joan de Moró, que té per objecte «ajustar la qualificació del sòl de l'àmbit d'ella (del nucli de població Casino Vell, sòl urbà residencial zona d'ordenació 6, ZO-6) de forma més d'acord amb les necessitats municipals i l'interés públic, sense afectar la classificació del sòl sinó únicament a la seua qualificació, variant la zonificació establida per a l'àmbit pel Pla general vigent, sense incrementar l'edificabilitat de la seua totalitat.  
  
Es proposa incorporar al planejament urbanístic viari que actualment existix obert a l'ús públic, suprimir algun xicotet tram de vial projectat en el planejament vigent que no resulta necessari i ajustar els amples del viari a la viabilitat de la seua execució. Així mateix, es proposa establir dues zones d'ordenació en les zones edificables d'ús residencial. D'una banda, una zona que es correspon amb el nucli més antic de «Casino Vell» constituïda per cases entre mitgeres i una altra zona molt més gran entorn al mateix en la qual predominen els habitatges unifamiliars aïllats.  
Es proposen també uns ajustos en les normes urbanístiques per a no deixar fora d'ordenació un gran nombre d'edificacions auxiliars dels habitatges existents, millorar la regulació de les zones tancades i la regulació de la parcel·la mínima edificable...».  
De conformitat amb el que es disposa en els articles 55 i 61.1, a) del text refós de la Llei d'ordenació del territori, urbanisme i paisatge aprovat per Decret legislatiu 1/2021, de 18 de juny, del Consell, se sotmet a informació pública el projecte de modificació del Pla general d'ordenació detallada durant un període de quaranta-cinc dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana a fi que les persones interessades en aquest expedient puguen comparéixer i formular quantes al·legacions, suggeriments o reclamacions consideren oportunes.  
  
Alhora, estarà a la disposició de les persones interessades en la seu electrònica d'aquest Ajuntament [http://santjoandemoro.sedelectronica.es].  
El present anunci servirà de notificació a les persones interessades.  
  
Així mateix, es comunica que s'ha acordat suspendre l'atorgament de llicències en l'àrea afectada, les noves determinacions de la qual supose l'alteració del règim vigent.  
  
Sant Joan de Moró, 13 de maig de 2024.- L'alcalde: Vicente Pallarés Renau.